Predlog UREDBA EVROPSKEGA PARLAMENTA IN SVETA o spremembi nekaterih uredb o skupni trgovinski politiki v zvezi z dodelitvijo delegiranih pooblastil za sprejetje nekaterih ukrepov /* KOM/2011/0349 končno - COD 2011/0153 */





OBRAZLOŽITVENI MEMORANDUM 1. Uvod Začetek veljavnosti Lizbonske pogodbe je prinesel znatne spremembe pri sprejemanju delegiranih in izvedbenih aktov ter pri izvajanju trgovinske politike. V zvezi s sprejemanjem delegiranih in izvedbenih aktov Pogodba o delovanju Evropske unije (v nadaljnjem besedilu: Pogodba) jasno ločuje med navedenima vrstama aktov. – V skladu z določbami Pogodbe o delegiranih aktih iz člena 290 Pogodbe o delovanju Evropske unije zakonodajalec nadzira izvajanje pooblastil Komisije s pravico do preklica in/ali pravico do ugovora. – V skladu z določbami Pogodbe o izvedbenih aktih iz člena 291 Pogodbe Evropski parlament in Svet nimata funkcije nadzora nad izvajanjem izvedbenih pooblastil Komisije. Tak nadzor lahko izvajajo le države članice. Pravni okvir, ki vzpostavlja mehanizme takega nadzora, je določen v Uredbi (EU) št. 182/2011 Evropskega parlamenta in Sveta o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije[1]. Lizbonska pogodba v zvezi s trgovinsko politiko določa uporabo rednega zakonodajnega postopka, kar pomeni, da je Evropski parlament prvič v celoti vključen v izvajanje trgovinske politike. Komisija je v zvezi s sprejetjem Uredbe (EU) št. 182/2011 podala naslednjo izjavo: Komisija bo nadaljevala pregled vseh veljavnih zakonodajnih aktov, ki pred začetkom veljavnosti Lizbonske pogodbe niso bili prilagojeni regulativnemu postopku s pregledom, da bi ocenila, ali je treba te instrumente prilagoditi ureditvi delegiranih aktov, uvedenih s členom 290 Pogodbe o delovanju Evropske unije. Komisija bo čim prej pripravila ustrezne predloge, najpozneje pa do datumov, navedenih v okvirnem časovnem razporedu, priloženem k tej izjavi.[2] Sedanji predlog je nastal na podlagi preučitve zakonodajnih aktov na področju trgovinske politike, ki jo je izvedla Komisija. Zakonodaja na področju trgovinske politike v preteklosti ni bila prilagojena regulativnemu postopku s pregledom. Ta predlog je priložen prvemu predlogu, ki ga je Komisija podala v zvezi s trgovinsko politiko. Navedeni predlog (COM(2011)82 konč. z dne 7. marca 2011, imenovan „Zbirni akt o trgovini I“[3]) spreminja nekatere uredbe o skupni trgovinski politiki v zvezi s postopki, kjer je pri sprejemanju sklepov sodeloval Svet in niso temeljili na Sklepu Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[4]. Predlaga, da je treba take postopke spremeniti v delegirane akte v skladu s členom 290 Pogodbe ali v izvedbene akte v skladu s členom 291. Sedanji predlog preučuje vse preostale postopke odločanja iz zakonodaje, ki ureja trgovinsko politiko, da bi bili po potrebi prilagojeni ureditvi delegiranih aktov iz člena 290. Načeloma so to postopki odločanja, ki temeljijo na Sklepu Sveta 1999/468/ES. Ob objavi izjave v zvezi s sprejetjem Uredbe 182/2011 je Komisija v prilogi navedla seznam aktov. V zvezi s trgovinsko politiko je Komisija navedla naslednje akte[5]: – Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav – Uredba Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti – Uredba Sveta (ES) št. 2248/2001 z dne 19. novembra 2001 o nekaterih postopkih za uporabo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani ter za uporabo Začasnega sporazuma med Evropsko skupnostjo in Republiko Hrvaško, kakor je bila spremenjena – Uredba Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo – Uredba Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike; – Uredba Sveta (ES) št. 1616/2006 z dne 23. oktobra 2006 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Albanijo na drugi strani in za uporabo Začasnega sporazuma med Evropsko skupnostjo ter Republiko Albanijo; – Uredba Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu – Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES – Uredba Sveta (ES) št. 140/2008 z dne 19. novembra 2007 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani in za uporabo Začasnega sporazuma med Evropsko skupnostjo na eni strani ter Republiko Črno goro na drugi strani – Uredba Sveta (ES) št. 594/2008 z dne 16. junija 2008 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani in za uporabo Začasnega sporazuma o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani – Uredba Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, št. 1933/2006 in uredb Komisije (ES) št. 1100/2006 in št. 964/2007 – Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije – Uredba Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije – Uredba Sveta (ES) št. 1340/2008 z dne 8. decembra 2008 o trgovini z nekaterimi jeklenimi izdelki med Evropsko skupnostjo in Republiko Kazahstan[6]. Komisija je vse te uredbe preučila. Po potrebi predlaga, da se nekateri postopki spremenijo v delegirane akte. Pristop, ki ga predlaga Komisija, je za vsako uredbo pojasnjen v naslednjem oddelku. 2. Analiza obstoječih postopkov – Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav Komisija je pazljivo preučila postopke iz te uredbe. Meni, da je treba postopke iz členov 2(6), 6(2), 8, 10, 10a(3), 13(3), 15(3), 15(5), 19, 4(3) Priloge IV ter členov 2, 3(1), 3(3) Priloge VII spremeniti v postopke za sprejemanje delegiranih aktov. Ugotavlja, da se nekateri od teh členov nanašajo na postopke odločanja za sprejemanje zaščitnih ukrepov. Komisija meni, da je take ukrepe običajno treba šteti za izvedbene ukrepe, razen ko bi, kot v tem primeru, lahko privedli do sprememb ustreznih prilog uredbe in se zato izjemoma ne štejejo za delegirane akte. Komisija je preučila vse druge postopke odločanja iz te uredbe in ugotavlja, da je treba te postopke obdržati kot izvedbene akte. Seznam členov, ki vsebujejo take postopke, je naslednji: členi 2(8), 12, 15(1) ter členi 10, 14 in 21 Priloge III. – Uredba Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti Komisija je pazljivo preučila postopke iz te uredbe. Meni, da je treba postopke iz členov 3(3), 5(2), 12(3), 13, 16 in 28 spremeniti v postopke za sprejemanje delegiranih aktov. Ugotavlja, da se nekateri od teh členov nanašajo na postopke odločanja za sprejemanje zaščitnih ukrepov. Komisija meni, da je take ukrepe običajno treba šteti za izvedbene ukrepe, razen ko bi, kot v tem primeru, lahko privedli do sprememb ustreznih prilog uredbe in se zato izjemoma ne štejejo za delegirane akte. Komisija je preučila vse druge postopke odločanja iz te uredbe in ugotavlja, da je treba te postopke obdržati kot izvedbene akte. Seznam členov, ki vsebujejo take postopke, je naslednji: členi 6(2), 6(3), 7(1), 8(2), 11, 15, 17(3), 17(6), 20, 21(2), 21(3), 21(4), 21(5) in 23. – Uredba Sveta (ES) št. 2248/2001 z dne 19. novembra 2001 o nekaterih postopkih za uporabo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani ter za uporabo Začasnega sporazuma med Evropsko skupnostjo in Republiko Hrvaško, kakor je bila spremenjena Komisija je pazljivo preučila postopke iz členov 2, 4, 7 in člena 7f Uredbe. Ugotovila je, da nobeden od teh postopkov ne privede do aktov, ki bi dopolnjevali ali spreminjali osnovni akt in bi jih zato bilo treba spremeniti v delegirane akte. – Uredba Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo Ta uredba določa, da se Prilogo k Uredbi lahko dopolni za vključitev proizvodov z vzporedno oblikovano ceno na seznam iz priloge. Ta predpis je treba spremeniti v sistem delegiranih aktov. – Uredba Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike Ta uredba določa, da se Prilogo k Uredbi lahko dopolni za prilagoditev carinskih dajatev, ki se uporabljajo, ter izdelkov, za katere carinske dajatve veljajo. Ta predpis je treba spremeniti v sistem delegiranih aktov. – Uredba Sveta (ES) št. 1616/2006 z dne 23. oktobra 2006 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Albanijo na drugi strani in za uporabo Začasnega sporazuma med Evropsko skupnostjo ter Republiko Albanijo; Komisija je pazljivo preučila postopke iz členov 2, 4 in 11 Uredbe. Ugotovila je, da nobeden od teh postopkov ne privede do aktov, ki bi dopolnjevali ali spreminjali osnovni akt in bi jih zato bilo treba spremeniti v delegirane akte. – Uredba Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije Člen 5 določa, da je treba priloge k Uredbi spremeniti, kot je določeno v ustreznem sporazumu z Rusko federacijo. Člen 6(3) določa, da so priloge lahko spremenjene v primeru izogibanja. Komisija ima dovoljenje za take spremembe in naveden ni noben določen postopek. Člen 12 dovoljuje tudi spremembe prilog in pomeni, da Komisiji dovoljuje spremembo prilog. Komisija meni, da je treba te postopke spremeniti v delegirana pooblastila. Komisija pooblastila iz členov 14 in 15 šteje za izvedbene ukrepe. – Uredba Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu Ta uredba v členih 4(3) in 23 določa pooblastila za spreminjanje Priloge II o pravilih o poreklu ter celotne uredbe v primeru razhajanja mednarodnih sporazumov. Te postopke je treba spremeniti v postopke za sprejemanje delegiranih aktov. Uredba vsebuje številne druge postopke, ki jih trenutno ureja Uredba 182/2011, za katere Komisija meni, da bi jih bilo treba ohraniti kot izvedbene akte. Ti postopki so sklepi glede upravljanja pravil o poreklu (člen 4(3)), opustitve ugodnosti v primeru goljufije (člen 5), natančna pravila za izvajanje in upravljanje za izvajanje tarifnih kvot za sladkor in riž (člena 6 in 7)[7], prehodni zaščitni mehanizem za sladkor (člen 9), prehodni nadzorni mehanizem za predelane kmetijske proizvode (člen 10), sklepe glede kumulacije za namene pravil o poreklu (člen 6 Priloge II) in odstopanja od določb Priloge II o pravilih o poreklu (člen 36 Priloge II). – Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES Člen 7 določa, da lahko Komisija sprejme spremembe ali tehnične prilagoditve po spremembah kombinirane nomenklature ali sklenitvi mednarodnih sporazumov. Komisija meni, da je treba ta postopek spremeniti v delegirano pooblastilo. Drugi postopki morajo ostati kot izvedbeni akti. – Uredba Sveta (ES) št. 140/2008 z dne 19. novembra 2007 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani in za uporabo Začasnega sporazuma med Evropsko skupnostjo na eni strani ter Republiko Črno goro na drugi strani Komisija je pazljivo preučila postopke iz členov 2, 4 in 11 Uredbe. Ugotovila je, da nobeden od teh postopkov ne privede do aktov, ki bi dopolnjevali ali spreminjali osnovni akt in bi jih zato bilo treba spremeniti v delegirane akte. – Uredba Sveta (ES) št. 594/2008 z dne 16. junija 2008 o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani in za uporabo Začasnega sporazuma o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani Komisija je pazljivo preučila postopke iz členov 2,4 in 11 Uredbe. Ugotovila je, da nobeden od teh postopkov ne privede do aktov, ki bi dopolnjevali ali spreminjali osnovni akt in bi jih zato bilo treba spremeniti v delegirane akte. – Uredba Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, št. 1933/2006 in uredb Komisije (ES) št. 1100/2006 in št. 964/2007 Ta uredba določa, da je treba priloge k Uredbi spremeniti v številnih primerih iz člena 25 Uredbe. Primerno je, da se sistem za take spremembe spremeni v sistem delegiranih aktov. Uredba v členih 10(2) in 11(8) tudi določa, da se pred nekaterimi od teh sprememb sprejmejo sklepi v skladu s postopkom pregleda iz člena 5 Uredbe (EU) št. 182/2011. V smislu pravne jasnosti zahteva, da isti pomembnejši sklep urejata dva različna postopka odločanja, ni zaželena, saj obstaja tveganje, da bo izid postopkov različen. Zato Komisija predlaga združitev postopkov v sistem delegiranih aktov. Postopke iz člena 11(7) je treba šteti za izvedbeni akt, ki ga zato ni treba spremeniti v sistem delegiranih aktov. – Uredba Sveta (ES) št. 1340/2008 z dne 8. decembra 2008 o trgovini z nekaterimi jeklenimi izdelki med Evropsko skupnostjo in Republiko Kazahstan Člen 5(3) določa, da so priloge lahko spremenjene v primeru izogibanja. Komisija ima dovoljenje za take spremembe in naveden ni noben določen postopek. Komisija meni, da je treba ta postopek spremeniti v delegirano pooblastilo. Drugi postopki morajo ostati kot izvedbeni akti. – Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije Člen 7 določa, da lahko Komisija sprejme spremembe ali tehnične prilagoditve po spremembah kombinirane nomenklature ali sklenitvi mednarodnih sporazumov. Komisija meni, da je treba ta postopek spremeniti v delegirano pooblastilo. Drugi postopki morajo ostati kot izvedbeni akti. 3. Sklep Posledica sprejetja obeh predlogov, ki ju je Komisija sprejela v zvezi s postopki odločanja v trgovinski politiki, bodo številne spremembe zadevnih aktov. Za izboljšanje berljivosti zadevnih aktov Komisija predlaga, da se nadomestijo celi stavki ali odstavki, tudi kadar se v stavku ali odstavku spremeni le nekaj besed. Komisija bo predlagala označevanje aktov, takoj ko bosta sprejeta horizontalna predloga. Komisija tudi opozarja, da nekatere uredbe, zlasti Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav in Uredba Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti, vsebujejo določbe, ki ustvarjajo postopke za sprejemanje delegiranih ali izvedbenih aktov v samih prilogah. Čeprav se ta način priprave osnutkov zdaj ne šteje za zadovoljivega, v predlogu tako omejenega obsega, kot je sedanji, strukture zakonodaje ne bi bilo primerno spreminjati. 2011/0153 (COD) Predlog UREDBA EVROPSKEGA PARLAMENTA IN SVETA o spremembi nekaterih uredb o skupni trgovinski politiki v zvezi z dodelitvijo delegiranih pooblastil za sprejetje nekaterih ukrepov EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije in zlasti člena 207 Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Številne osnovne uredbe o skupni trgovinski politiki določajo, da je treba akte sprejemati na podlagi postopkov iz Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[8]. (2) Preučitev veljavnih zakonodajnih aktov, ki pred začetkom veljavnosti Lizbonske pogodbe niso bili usklajeni z regulativnim postopkom, je potrebna za zagotovitev skladnosti z določbami navedene pogodbe. V nekaterih primerih je primerno take akte spremeniti, da se Komisiji dodelijo delegirana pooblastila v skladu s členom 290 Pogodbe o delovanju Evropske unije. (3) Naslednje uredbe je zato treba ustrezno spremeniti: – Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav[9]; – Uredba Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti[10]; – Uredba Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo[11]; – Uredba Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike[12]; – Uredba Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije[13]; – Uredba Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu[14]; – Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES[15]; – Uredba Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, št. 1933/2006 in uredb Komisije (ES) št. 1100/2006 in št. 964/2007[16]; – Uredba Sveta (ES) št. 1340/2008 z dne 8. decembra 2008 o trgovini z nekaterimi jeklenimi izdelki med Evropsko skupnostjo in Republiko Kazahstan[17]; – Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije[18]; (4) Za zagotovitev pravne varnosti ta uredba ne sme vplivati na postopke za sprejetje ukrepov, ki so se začeli in niso bili dokončani pred začetkom veljavnosti te uredbe – SPREJELA NASLEDNJO UREDBO: Člen 1 Uredbe iz Priloge se v skladu s Prilogo prilagodijo členu 290 Pogodbe. Člen 2 Sklicevanja na določbe instrumentov iz Priloge se razumejo kot sklicevanja na določbe, kot so bile prilagojene s to uredbo. Člen 3 Ta uredba ne vpliva na postopke za sprejetje ukrepov iz uredb v Prilogi, ki so se začeli in niso bili dokončani pred začetkom veljavnosti te uredbe. Člen 4 Ta uredba začne veljati trideseti dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah V Bruslju, […] Za Evropski parlament Za Svet Predsednik Predsednik […] […] PRILOGA Seznam uredb s področja skupne trgovinske politike, prilagojenih členu 290 Pogodbe. 1. Uredba Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav[19] V zvezi z Uredbo (EGS) št. 3030/93 je treba za zagotovitev primernega delovanja sistema za upravljanje uvoza nekaterih tekstilnih izdelkov pooblastila za sprejemanje aktov v skladu s členom 290 Pogodbe o delovanju Evropske unije prenesti na Komisijo, ker je treba spremeniti priloge k Uredbi. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (EGS) št. 3030/93 spremeni: 1. Odstavek 2 člena 6 se nadomesti z naslednjim: „6. Komisija je pooblaščena za sprejemanje delegiranih aktov v skladu s členom 16a, da se prilagodi opredelitev količinskih omejitev iz Priloge V in kategorij izdelkov, za katere se uporabljajo, kadar se to izkaže za potrebno za preprečitev, da bi kakršna koli kasnejša sprememba kombinirane nomenklature (KN) ali kakršen koli sklep o spremembi uvrščanja takih izdelkov povzročila znižanje teh količinskih omejitev.“ 2. Odstavek 2 člena 6 se nadomesti z naslednjim: „2. Komisija je pooblaščena za sprejemanje delegiranih aktov v skladu s členom 16a, da za izboljšanje položaja iz odstavka 1 spreminja priloge, pri čemer se ustrezno upošteva roke in pogoje iz ustreznih dvostranskih sporazumov. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom.“ 3. Člen 8 se spremeni: (a) prvi odstavek se nadomesti z naslednjim: „Komisija je pooblaščena za sprejemanje delegiranih aktov v skladu s členom 16a za dodatne možnosti uvoza v danem kvotnem letu, če je zaradi posebnih okoliščin potreben uvoz ene ali več kategorij izdelkov, ki presega količine iz Priloge V.“; (b) za prvim odstavkom se vstavi naslednji odstavek: Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s prvim odstavkom. Komisija sprejme sklep v 15 delovnih dneh po zahtevku države članice.“; (c) predzadnji odstavek se črta. 4. Člen 10 se spremeni: (a) v odstavku 7 se točka (b) črta; (b) odstavek 13 se nadomesti z naslednjim: „13. Komisija je pooblaščena za sprejemanje delegiranih aktov v skladu s členom 16a v zvezi z ukrepi iz odstavkov 3 in 9. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom. Komisija sprejme sklep v 10 delovnih dneh po zahtevku države članice.“; 5. Člen 10a se spremeni: (a) Odstavek 2a se črta; (b) Odstavek 3 se nadomesti z naslednjim: „3. Komisija je pooblaščena za sprejemanje delegiranih aktov v skladu s členom 16a v zvezi z ukrepi iz odstavka 1, z izjemo sklicevanja posvetovanj iz odstavka 1(a). Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom.“ 6. Člen 13 se spremeni: (a) drugi pododstavek odstavka 3 se nadomesti z naslednjim: „Komisija odloča o uvedbi sistema predhodnega ali naknadnega nadzora. Komisija je pooblaščena za sprejemanje delegiranih aktov v skladu s členom 16a v zvezi z uvedbo sistema predhodnega nadzora.“ (b) za drugim pododstavkom se vstavi naslednji pododstavek: „Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu z drugim pododstavkom.“ 7. Člen 15 se spremeni: (a) odstavek 3 se nadomesti z naslednjim: „3. Če Unija in država dobaviteljica v roku iz člena 16 ne najdeta zadovoljive rešitve in če Komisija ugotovi, da obstajajo jasni dokazi o izogibanju, je Komisija pooblaščena za sprejemanje delegiranih aktov v skladu s postopkom iz člena 16a, da od količinskih omejitev odšteje enak obseg izdelkov s poreklom iz zadevne države dobaviteljice.“; Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom.“; (b) odstavek 5 se nadomesti z naslednjim: „5. Poleg tega Komisija, kadar obstajajo dokazi o vpletenosti ozemelj tretjih držav, ki so članice STO, vendar niso navedene v Prilogi V, Komisija v skladu s postopkom, opisanim v členu 16, zahteva posvetovanja z zadevno tretjo državo oziroma državami, da bi sprejela ustrezne ukrepe za reševanje težave. Komisija je pooblaščena za sprejemanje delegiranih aktov v skladu s členom 16a za uvedbo količinskih omejitev proti zadevni tretji državi oziroma državam ali za preprečitev položaja iz odstavka 1. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom.“ 8. Vstavita se naslednja člena 16a in 16b: „Člen 16a Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo iz členov 2(6), 6(2), 8, 10(13), 10a(3), 13(3), 15(3) in (5) ter člena 19 te uredbe ter iz člena 4(3) Priloge IV ter člena 2 in člena 3(1) in (3) Priloge VII k tej uredbi se Komisiji podeli za nedoločen čas. 3. Evropski parlament ali Svet lahko kadarkoli prekliče prenos pooblastila iz členov 2(6), 6(2), 8, 10(13), 10a(3), 13(3), člena 15(3) in (5) ter člena 19 te uredbe ter člena 4(3) Priloge IV ter člena 2 in člena 3(1) in (3) Priloge VII k tej uredbi. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na členov 2(6), 6(2), 8, 10(13), 10a(3), 13(3), člena 15(3) in (5) ter člena 19 te uredbe ter člena 4(3) Priloge IV ter člena 2 in člena 3(1) in (3) Priloge VII k tej uredbi, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom tega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. Člen 16b Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 16a(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 9. Člen 19 se nadomesti z naslednjim: „Člen 19 Komisija je pooblaščena za sprejemanje delegiranih aktov v skladu s členom 16a, da spreminja ustrezne priloge, kadar je to potrebno zaradi sklenitve, spremembe ali prenehanja veljavnosti sporazumov, protokolov ali dogovorov s tretjimi državami ali zaradi sprememb predpisov Unije na področju statistike, carinskih predpisov ali skupnih pravil za uvoz.“ 10. V členu 4 Priloge IV se odstavek 3 nadomesti z naslednjim: „3. Kadar se ugotovi, da so bile določbe te uredbe kršene, ter ob dogovoru z zadevno državo dobaviteljico oziroma državami dobaviteljicami, je Komisija pooblaščena za sprejemanje delegiranih aktov v skladu s členom 16a te uredbe v zvezi s spreminjanjem zadevnih prilog k tej uredbi, kot je to potrebno za preprečitev ponovitve take kršitve. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b te uredbe uporabi za delegirane akte, sprejete v skladu s tem odstavkom.“ 11. V Prilogi VII se člen 2 nadomesti z naslednjim: „Člen 2 Komisija je pooblaščena za sprejemanje delegiranih aktov v skladu s členom 16a, da za ponovni uvoz, ki ga ne ureja ta priloga, določi posebne količinske omejitve, pod pogojem, da za zadevne izdelke veljajo količinske omejitve iz člena 2 te uredbe. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b te uredbe uporabi za delegirane akte, sprejete v skladu s tem odstavkom.“ 12. V Prilogi VII se člen 3 spremeni: (a) odstavek 1 se nadomesti z naslednjim: „1. Komisija je pooblaščena za sprejemanje delegiranih aktov v skladu s členom 16a te uredbe, da se opravijo prenosi med kategorijami in vnaprejšnja uporaba ali prenos dela posebnih količinskih omejitev iz enega v drugo leto. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b te uredbe uporabi za delegirane akte, sprejete v skladu s tem odstavkom.“; (b) odstavek 3 se nadomesti z naslednjim: „3. Komisija je pooblaščena za sprejemanje delegiranih aktov v skladu s členom 16a te uredbe, da se prilagodijo določene količinske omejitve, kadar obstaja potreba po dodatnem uvozu. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b te uredbe uporabi za delegirane akte, sprejete v skladu s tem odstavkom.“ 2. Uredba Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti[20] Za zagotovitev primernega delovanja sistema za upravljanje uvoza nekaterih tekstilnih izdelkov, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Unije, je treba v zvezi z Uredbo (ES) št. 517/94 pooblastila za sprejemanje delegiranih aktov v skladu s členom 290 Pogodbe o delovanju Evropske unije prenesti na Komisijo, ker je treba spremeniti priloge k Uredbi. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 517/94 spremeni: 1. Odstavek 3 člena 3 se nadomesti z naslednjim: „3. Vsi tekstilni izdelki iz Priloge V po poreklu iz držav, navedenih v tej prilogi, se lahko uvozijo v Unijo pod pogojem, da Komisija določi letno količinsko omejitev. Komisija je pooblaščena za sprejemanje delegiranih aktov v skladu s členom 25a v zvezi z določanjem takih letnih količinskih omejitev.“ 2. Odstavek 2 člena 5 se nadomesti z naslednjim: „2. Komisija je pooblaščena za sprejemanje delegiranih aktov v skladu s členom 25a v zvezi z ukrepi, potrebnimi za spremembo prilog III do VII.“ 3. Odstavek 3 člena 12 se nadomesti z naslednjim: „3. Komisija je pooblaščena za sprejemanje delegiranih aktov v skladu s členom 25a v zvezi z ukrepi iz odstavkov 1 in 2.“ 4. Člen 13 se nadomesti z naslednjim: „Člen 13 Če Komisija na lastno pobudo ali na zahtevo države članice ugotovi, da so izpolnjeni pogoji iz člena 12(1) in (2), in meni, da bi za posamezno kategorijo izdelkov iz Priloge I, za katere ne veljajo količinske omejitve, morale veljati količinske omejitve ali ukrepi predhodnega ali naknadnega nadzora, je Komisija v nujnem primeru pooblaščena za sprejemanje delegiranih aktov v skladu s členom 25b za uvedbo ukrepov iz člena 12(1) in (2).“ 5. Člen 16 se spremeni: (a) tretji odstavek se nadomesti z naslednjim: „Komisija je pooblaščena za sprejemanje delegiranih aktov v skladu s členom 25a v zvezi z ukrepi iz prvega odstavka.“; (b) za tretjim odstavkom se doda naslednji odstavek: „Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 25b uporabi za delegirane akte, sprejete na podlagi tretjega pododstavka.“ 6. Člen 25 se spremeni: (a) v prvem stavku odstavka 3 se besedi „člen 13“ nadomestita z besedami „členi 12(3), 13 in 16“; (b) odstavek 4 se črta. 7. Vstavita se naslednja člena 25a in 25b: „Člen 25a Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo iz členov 3(3), 5(2), 12(3), 13, 16 in 28 se Komisiji podeli za nedoločen čas. 3. Evropski parlament ali Svet lahko kadar koli prekliče pooblastilo iz členov 3(3), 5(2), 12(3), 13, 16 in 28. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na podlagi členov 3(3), 5(2), 12(3), 13, 16 in 28, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. Člen 25b Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 25a(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 8. Člen 28 se nadomesti z naslednjim: „Člen 28 Komisija je pooblaščena za sprejemanje delegiranih aktov v skladu s členom 25a, da spreminja ustrezne priloge, kadar je to potrebno zaradi sklenitve, spremembe ali prenehanja veljavnosti sporazumov, protokolov ali dogovorov s tretjimi državami ali zaradi sprememb predpisov Unije na področju statistike, carinskih predpisov ali skupnih pravil za uvoz.“ 3. Uredba Sveta (ES) št. 953/2003 z dne 26. maja 2003 za preprečevanje preusmerjanja trgovine nekaterih ključnih zdravil v Evropsko unijo[21] V zvezi z Uredbo (ES) št. 953/2003 je treba za dodajanje izdelkov na seznam izdelkov, ki ga ureja navedena uredba, pooblastila za sprejemanje aktov v skladu s členom 290 Pogodbe o delovanju Evropske unije prenesti na Komisijo, da se spremeni Priloga k navedeni uredbi. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 953/2003 spremeni: 1. Člen 4 se spremeni: (a) odstavek 3 se nadomesti z naslednjim: „3. Komisija je pooblaščena za sprejemanje delegiranih aktov v skladu s členom 5, da ugotovi, ali izdelek izpolnjuje merila iz te uredbe. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 5a uporabi za delegirane akte, sprejete v skladu s tem odstavkom.“; (b) odstavek 4 se nadomesti z naslednjim: „4. Kadar so zahteve iz te uredbe izpolnjene, je Komisija pooblaščena za sprejemanje delegiranih aktov v skladu s členom 5, da zadevni proizvod ob naslednji dopolnitvi doda v Prilogo I. Prosilec je o sklepu Komisije obveščen v 15 dneh. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 5a uporabi za delegirane akte, sprejete v skladu s tem odstavkom.“; (c) odstavek 9 se nadomesti z naslednjim: „9. Komisija je pooblaščena za sprejemanje delegiranih aktov v skladu s členom 5 za prilagoditev prilog II, III in IV, kadar je to potrebno zaradi, med drugim, izkušenj pri njegovi uporabi ali odziva na zdravstveno krizo. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 5a uporabi za delegirane akte, sprejete v skladu s tem odstavkom.“ 2. Člen 5 se nadomesti z naslednjim: „Člen 5 Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Komisiji se pooblastilo za sprejemanje delegiranih aktov iz člena 4 podeli za nedoločen čas. 3. Evropski parlament ali Svet lahko kadar koli prekliče podelitev pooblastil iz člena 4. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet v skladu s členom 4, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca.“ 3. Vstavi se naslednji člen 5a: „Člen 5a Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 5(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 4. Odstavek 2 člena 11 se nadomesti z naslednjim: „2. Komisija Evropskemu parlamentu in Svetu redno poroča o količinah, izvoženih po vzporedno oblikovanih cenah, pa tudi o količinah, izvoženih v okviru partnerskega sporazuma med proizvajalcem in vlado namembne države. Komisija v poročilu pregleda obseg držav in bolezni ter splošna merila za izvajanje člena 3.“ 4. Uredba Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike[22] V zvezi z Uredbo (ES) št. 673/2005 je treba za potrebne prilagoditve ukrepov iz navedene uredbe zaradi navedenih prilagoditev na Komisijo prenesti pooblastila za sprejemanje aktov v skladu s členom 290 Pogodbe o delovanju Evropske unije. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 673/2005 spremeni: 1. Odstavek 3 člena 3 se nadomesti z naslednjim: „3. Komisija je pooblaščena za sprejemanje delegiranih aktov v skladu s členom 4 za prilagoditve in spremembe na podlagi tega člena. Kadar v primeru prilagoditev in sprememb prilog tako zahtevajo razlogi nujnosti, se postopek iz člena 4a uporabi za delegirane akte, sprejete v skladu s tem odstavkom.“ 2. Člen 4 se nadomesti z naslednjim: „Člen 4 Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo za sprejemanje delegiranih aktov iz člena 3(3) se Komisiji podeli za nedoločen čas. 3. Evropski parlament ali Svet lahko kadar koli prekliče pooblastilo iz člena 3(3) . S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na podlagi člena 3(3), začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca.“ 3. Vstavi se naslednji člen 4a: „Člen 4a Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 4(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 5. Uredba Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije[23] V zvezi z Uredbo (ES) št. 1342/2007 je treba za zagotovitev učinkovitega upravljanja s sprejetjem omejitev uvoza nekaterih jeklenih izdelkov pooblastila za sprejemanje delegiranih aktov v skladu s členom 290 Pogodbe o delovanju Evropske unije prenesti na Komisijo zaradi sprememb Priloge V. Zlasti je pomembno, da Komisija pri svojem pripravljalnem delu opravi ustrezna posvetovanja, vključno na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 1342/2007 spremeni: 1. Člen 5 se nadomesti z naslednjim: „Člen 5 Za uporabo člena 3(3) in (4) ter drugega pododstavka člena 10(1) Sporazuma je Komisija pooblaščena za sprejemanje delegiranih aktov v skladu s členom 31a te uredbe za potrebne prilagoditve količinskih omejitev iz Priloge V. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 31b uporabi za delegirane akte, sprejete na podlagi tega člena.“ 2. Odstavek 3 člena 6 se nadomesti z naslednjim: „3. Če Unija in Ruska federacija ne najdeta zadovoljive rešitve in če Komisija ugotovi, da obstajajo jasni dokazi o izogibanju, je Komisija pooblaščena za sprejemanje delegiranih aktov v skladu s členom 31a glede prilagoditev Priloge V, da od količinskih omejitev odšteje enak obseg izdelkov s poreklom iz Ruske federacije. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 31b uporabi za delegirane akte, sprejete v skladu s tem odstavkom.“ 3. Člen 12 se nadomesti z naslednjim: Kadar sklep o uvrstitvi, ki je bil sprejet v skladu z veljavnimi postopki Unije iz člena 11, zajema skupino izdelkov, za katere velja količinska omejitev, Komisija po potrebi nemudoma skliče posvetovanja v skladu s členom 9, da bi dosegli dogovor o potrebnih popravkih ustreznih količinskih omejitev iz Priloge V. Komisija je pooblaščena za sprejemanje delegiranih aktov v skladu s členom 31a glede prilagoditev Priloge V v ta namen. 4. Za naslovom poglavja IV se vstavita naslednja člena 31a in 31b: „Člen 31a Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo za sprejemanje delegiranih aktov iz členov 5, 6(3) in 12 se Komisiji podeli za nedoločen čas. 3. Evropski parlament ali Svet lahko kadar koli prekliče pooblastilo iz členov 5, 6(3) in 12. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na podlagi členov 5, 6(3) in 12, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. Člen 31b Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 31a(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 6. Uredba Sveta (ES) št. 1528/2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu[24] V zvezi z Uredbo (ES) št. 1528/2007 je treba za tehnične prilagoditve ureditev za blago s poreklom iz nekaterih držav iz skupine afriških, karibskih in pacifiških držav (AKP) na Komisijo prenesti pooblastila za sprejemanje aktov v skladu s členom 290 Pogodbe o delovanju Evropske unije zaradi tehničnih sprememb navedene uredbe. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 1528/2007 spremeni: 1. Člen 4 se spremeni: (a) drugi stavek odstavka 3 se črta; (b) dodata se naslednja odstavka 4 in 5: „4. Komisija je pooblaščena za sprejemanje delegiranih aktov v skladu s členom [vstaviti številko členov, ki določajo postopek za sprejemanje delegiranih aktov, trenutno členi 24a do 24 c predloga COM(2011)82 konč.] v zvezi s tehničnimi spremembami Priloge II, ki so potrebne zaradi uporabe navedene priloge. 5. Sklepi o upravljanju Priloge II so lahko sprejeti v skladu s postopkom iz člena 247 in 247a Uredbe (EGS) št. 2913/92(*). ___________________ (*) UL L 302, 19.10.1992, str. 1.“ 2. Člen 23 se nadomesti z naslednjim: „Člen 23 Prilagajanje tehničnemu razvoju Komisija je pooblaščena za sprejemanje delegiranih aktov v skladu s členom [vstaviti številko členov, ki določajo postopek za sprejemanje delegiranih aktov, trenutno členi 24a do 24c predloga COM(2011)82 konč.] v zvezi s tehničnimi spremembami členov 5 in 8 do 22, ki so potrebne zaradi razlik med to uredbo in sporazumi, ki so bili podpisani in se začasno uporabljajo, ali ki so bili v skladu s členom 218 Pogodbe sklenjeni z regijami ali državami iz Priloge I.“ 7. Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES[25] V zvezi z Uredbo (ES) št. 55/2008 je treba za omogočanje prilagoditve uredbe prenesti na Komisijo pooblastila za sprejemanje aktov v skladu s členom 290 Pogodbe o delovanju Evropske unije, ker je treba spremeniti priloge zaradi sprememb carinskih oznak ali za sklenitev sporazumov z Moldavijo. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 55/2008 spremeni: 1. Člen 7 se nadomesti z naslednjim: „Člen 7 Prenos pooblastil Komisija je pooblaščena za sprejemanje delegiranih aktov v skladu s členom 8b za potrebne prilagoditve in spremembe te uredbe zaradi: (a) sprememb oznak kombinirane nomenklature in pododdelkov TARIC; (b) sklenitve drugih sporazumov med Unijo in Moldavijo.“ 2. Vstavi se naslednji člen 8b: „Člen 8b Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Komisiji se pooblastilo za sprejemanje delegiranih aktov iz člena 7 podeli za nedoločen čas. 3. Evropski parlament ali Svet lahko kadar koli prekliče podelitev pooblastil iz člena 7. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet v skladu s členom 7, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. 8. Uredba Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, št. 1933/2006 in uredb Komisije (ES) št. 1100/2006 in št. 964/2007[26] V zvezi z Uredbo (ES) št. 732/2008 je treba za prilagoditev prilog razvoju na Komisijo prenesti pooblastila za sprejemanje aktov v skladu s členom 290 Pogodbe o delovanju Evropske unije zaradi nekaterih sprememb prilog. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 732/2008 spremeni: 1. Odstavek 2 člena 10 se nadomesti z naslednjim: „2. Komisija je pooblaščena za sprejemanje delegiranih aktov v skladu s členom 27a, da po obravnavi zahtevka sklene, ali bo državi prosilki dodelila posebni spodbujevalni režim za trajnostni razvoj in dobro upravljanje ter ustrezno spremenila Prilogo I. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 27b uporabi za delegirane akte, sprejete v skladu s tem odstavkom.“ 2. Odstavek 8 člena 11 se nadomesti z naslednjim: „8. Kadar Združeni narodi državo izključijo s seznama najmanj razvitih držav, se ta država izključi tudi s seznama upravičenk do režima. Komisija je pooblaščena za sprejemanje delegiranih aktov v skladu s členom 27a, da državo izloči iz režima s spremembo Priloge I in uvede najmanj triletno prehodno obdobje.“ 3. Člen 25 se nadomesti z naslednjim: „Člen 25 Komisija je pooblaščena za sprejemanje delegiranih aktov v skladu s členom 27a za sprejemanje sprememb prilog, ki so potrebne: (a) zaradi sprememb kombinirane nomenklature; (b) zaradi sprememb mednarodnega statusa ali uvrstitve držav ali ozemelj; (c) zaradi uporabe člena 3(2); (d) če je država dosegla prage, določene v členu 3(1).“ 4. Vstavita se naslednja člena 27a in 27b: „Člen 27a Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo za sprejemanje delegiranih aktov iz členov 10(2), 11(8) in 25 se Komisiji podeli za nedoločen čas. 3. Evropski parlament ali Svet lahko kadar koli prekliče pooblastilo iz členov 10(2), 11(8) in 25. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na podlagi členov 10(2), 11(8) in 25, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. Člen 27b Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 27a(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 9. Uredba Sveta (ES) št. 1340/2008 z dne 8. decembra 2008 o trgovini z nekaterimi jeklenimi izdelki med Evropsko skupnostjo in Republiko Kazahstan[27] V zvezi z Uredbo (ES) št. 1340/2008 je treba za omogočanje učinkovitega upravljanja nekaterih omejitev na Komisijo prenesti pooblastila za sprejemanje aktov v skladu s členom 290 Pogodbe o delovanju Evropske unije zaradi sprememb Priloge V. Zlasti je pomembno, da Komisija pri svojem pripravljalnem delu opravi ustrezna posvetovanja, vključno na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 1340/2008 spremeni: 1. Odstavek 3 člena 5 se nadomesti z naslednjim: „3. Če Unija in Republika Kazahstan ne najdeta zadovoljive rešitve in če Komisija ugotovi, da obstajajo jasni dokazi o izogibanju, je Komisija pooblaščena za sprejemanje delegiranih aktov v skladu s členom 16a, da od količinskih omejitev odšteje enak obseg izdelkov s poreklom iz republike Kazahstan in ustrezno spremeni Prilogo V. Kadar bi zamuda pri uvedbi ukrepov povzročila škodo, ki bi jo bilo težko popraviti, in gre zato za nujni primer, se postopek iz člena 16b uporabi za delegirane akte, sprejete v skladu s tem odstavkom.“ 2. Vstavita se naslednja člena 16a in 16b: „Člen 16a Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Pooblastilo iz člena 5(3) se Komisiji podeli za nedoločen čas. 3. Evropski parlament ali Svet lahko kadar koli prekliče pooblastilo iz člena 5(3). S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet na podlagi člena 5(3), začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca. Člen 16b Nujni postopek 1. Delegirani akti, sprejeti na podlagi tega člena, začnejo veljati nemudoma in se uporabljajo, dokler ni izraženo nasprotovanje v skladu z odstavkom 2. V uradnem obvestilu Evropskemu parlamentu in Svetu o delegiranem aktu se navedejo razlogi za uporabo nujnega postopka. 2. Evropski parlament ali Svet lahko delegiranemu aktu nasprotuje v skladu s postopkom iz člena 16a(5). Komisija v tem primeru nemudoma razveljavi akt, potem ko jo Evropski parlament ali Svet uradno obvesti, da mu nasprotuje.“ 10. Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije[28] V zvezi z Uredbo (ES) št. 1215/2009 je treba za omogočanje prilagoditve uredbe prenesti na Komisijo pooblastila za sprejemanje aktov v skladu s členom 290 Pogodbe o delovanju Evropske unije, ker so potrebne spremembe zaradi sprememb carinskih oznak ali za sklenitev sporazumov z državami in ozemlji iz navedene uredbe. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na strokovni ravni. Komisija mora pri pripravi in oblikovanju delegiranih aktov zagotoviti hkratno, pravočasno in ustrezno posredovanje ustreznih dokumentov Evropskemu parlamentu in Svetu. Zato se Uredba (ES) št. 1215/2009 spremeni: 1. Člen 7 se nadomesti z naslednjim: „Člen 7 Prenos pooblastil Komisija je pooblaščena za sprejemanje delegiranih aktov v skladu s postopkom iz člena 8b za potrebne prilagoditve in spremembe te uredbe zaradi: (a) sprememb oznak kombinirane nomenklature in pododdelkov TARIC; (b) sklenitve drugih sporazumov med Unijo ter državami in ozemlji iz člena 1.“ 2. Vstavi se naslednji člen 8b: „Člen 8b Izvajanje pooblastila 1. Pooblastilo za sprejemanje delegiranih aktov se Komisiji podeli pod pogoji iz tega člena. 2. Komisiji se pooblastilo za sprejemanje delegiranih aktov iz člena 7 podeli za nedoločen čas. 3. Evropski parlament ali Svet lahko kadar koli prekliče podelitev pooblastil iz člena 7. S sklepom o preklicu pooblastila preneha veljati pooblastilo iz navedenega sklepa. Preklic začne veljati dan po objavi sklepa v Uradnem listu Evropske unije ali na poznejši datum, ki je v njem naveden. Sklep ne vpliva na veljavnost delegiranih aktov, ki so že v veljavi. 4. Ko Komisija sprejme delegirani akt, o tem istočasno uradno obvesti Evropski parlament in Svet. 5. Delegirani akt, sprejet v skladu s členom 7, začne veljati le, če mu Evropski parlament ali Svet v 2 mesecih od uradnega obvestila, ki sta ga prejela v zvezi s tem aktom, ne nasprotujeta ali če sta pred iztekom navedenega roka oba obvestila Komisijo, da mu ne bosta nasprotovala. Navedeni rok se na pobudo Evropskega parlamenta ali Sveta podaljša za 2 meseca.“ OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Predlog Uredbe Evropskega parlamenta in Sveta o spremembi nekaterih uredb o skupni trgovinski politiki v zvezi z dodelitvijo delegiranih pooblastil za sprejetje nekaterih ukrepov. 2. PRORAČUNSKE VRSTICE: Ni relevantno. 3. FINANČNI VPLIV: þ Predlog nima finančnih posledic. 4. UKREPI PROTI GOLJUFIJAM: Ni relevantno. [1] UL L 55, 28.2.2011, str. 13. [2] UL L 55, 28.2.2011, str. 19. [3] UL L xxx, xx.xx.xxxx, str. 4. [4] UL L 184, 17.7.1999, str. 23. [5] Ti akti so v seznamu aktov iz izjave Komisije navedeni pod številkami od 73 do 86. Izjava je na voljo na spletni strani: http://www.europarl.europa.eu/sides/getDoc.do?pubRef=-//EP//TEXT+TA+P7-TA-2010-0488+0+DOC+XML+V0//EN&language=EN#BKMD-5. [6] Na tem mestu so uredbe navedene kot na seznamu, ki je priložen izjavi Komisije. V ostalih delih tega predloga so navedene v časovnem zaporedju glede na datum sprejetja. [7] Zadevne tarifne kvote se za riž ne uporabljajo več od 1. januarja 2010, za sladkor pa ne od 1. oktobra 2009. [8] UL L 184, 17.7.1999, str. 23. [9] UL L 275, 8.11.1993, str. 1. [10] UL L 67, 10.3.1994, str. 1. [11] UL L 135, 3.6.2003, str. 5. [12] UL L 110, 30.4.2005, str. 1. [13] UL L 300, 17.11.2007, str. 1. [14] UL L 348, 31.12.2007, str. 1. [15] UL L 20, 24.1.2008, str. 1. [16] UL L 211, 6.8.2008, str. 1. [17] UL L 348, 24.12.2008, str. 1. [18] UL L 328, 15.12.2009, str. 1. [19] UL L 275, 8.11.1993, str. 1. [20] UL L 67, 10.3.1994, str. 1. [21] UL L 135, 3.6.2003, str. 5. [22] UL L 110, 30.4.2005, str. 1. [23] UL L 300, 17.11.2007, str. 1. [24] UL L 348, 31.12.2007, str. 1. [25] UL L 20, 24.1.2008, str. 1. [26] UL L 211, 6.2.2008, str. 1. [27] UL L 348, 24.12.2008, str. 1. [28] UL L 328, 15.12.2009, str. 1.